CELEX: 62018CN0115
Language: da
Date: 2018-02-12 00:00:00
Title: Sag C-115/18: Anmodning om præjudiciel afgørelse indgivet af Tribunal correctionnel de Saint-Brieuc — Chambre détachée de Guingamp (Frankrig) den 12. februar 2018 — Den offentlige anklager / Tugdual Carluer m.fl.

30.4.2018   
            
            
               DA
            
            
               Den Europæiske Unions Tidende
            
            
               C 152/17
            
         Anmodning om præjudiciel afgørelse indgivet af Tribunal correctionnel de Saint-Brieuc — Chambre détachée de Guingamp (Frankrig) den 12. februar 2018 — Den offentlige anklager / Tugdual Carluer m.fl.
   (Sag C-115/18)
   (2018/C 152/21)
   Processprog: fransk
   
      Den forelæggende ret
   
   Tribunal correctionnel de Saint-Brieuc — Chambre détachée de Guingamp
   
      Parter i hovedsagen
   
   
      Sagsøger: Den offentlige anklager
   
      Sagsøgte: Tugdual Carluer, Yann Latouche, Dominique Legeard, Thierry Leleu, Dimitri Pinschof, Brigitte Plunian og Rozenn Marechal
   
      Præjudicielle spørgsmål
   
   
               1)
            
            
               Er EU-forordning nr. 1107/2009 (1) i overensstemmelse med forsigtighedsprincippet, når den undlader præcist at definere, hvad et aktivt stof er, idet det overlades til ansøgeren at vælge det, der skal betegnes som det aktive stof i hans produkt, og idet denne gives mulighed for at fokusere hele sit dossier på et enkelt stof, selv om det markedsførte færdige produkt indeholder flere stoffer?
            
         
               2)
            
            
               Garanteres forsigtighedsprincippet og markedsføringstilladelsens upartiskhed, når de tests, analyser og vurderinger, der er nødvendige for behandlingen af dossieret, alene er udført af ansøgerne, der kan være partiske i deres fremstilling, uden at der gennemføres nogen uafhængig dobbeltanalyse?
            
         
               3)
            
            
               Garanteres forsigtighedsprincippet og markedsføringstilladelsens upartiskhed, når rapporterne om ansøgning om godkendelse under påskud af beskyttelse af forretningshemmeligheder ikke offentliggøres?
            
         
               4)
            
            
               Er EU-forordning nr. 1107/2009 i overensstemmelse med forsigtighedsprincippet, når den ikke tager hensyn til de mange aktive stoffer og deres samtidige anvendelse, særlig når den ikke foreskriver en fuldstændig specifik analyse på europæisk plan af den samtidige anvendelse af aktive stoffer i et og samme produkt?
            
         
               5)
            
            
               Er EU-forordning nr. 1107/2009 i overensstemmelse med forsigtighedsprincippet, når den i kapitel 3 og 4 fritager bekæmpelsesmidler i deres kommercielle formulering, således som de markedsføres og således som forbrugerne og miljøet udsættes for dem, fra toksicitetsanalyser (genotoksicitet, undersøgelse af kræftrisiko, undersøgelse af hormonforstyrrende virkninger osv.), idet der kun kræves summariske tests, som altid udføres af ansøgeren?
            
         
      (1)  Europa-Parlamentets og Rådets forordning (EF) Nr. 1107/2009 af 21.10.2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309, s. 1).